प्रदेश दुईमा एमाले ओरालो लागेको र मधेसवादीहरु फुटेको बेला कांग्रेसले जित्नुपर्ने यति मात्र हो ? १३६ स्थानीय तहमध्ये कांग्रेसले जति जितेको छ, त्यो हेर्दा कांग्रेसले जित्यो भन्न मिल्दैन । अधिकांश कांग्रेसजन यसमा सहमत देखिन्छन् । चुनाव अगाडि ७० देखि असी सिटसम्म जित्ने आकलन कांग्रेस केन्द्रका नेताहरुको मुखबाट सुन्न पाइन्थ्यो तर परिणाम आधामा सीमित भयो । आखिर कांग्रेसले किन सोचेजस्तो सफलता पाउन सकेन ? यो प्रश्नको जवाफ खोज्न सकेन भने कांग्रेसले आउँदा केन्द्रीय र प्रादेशिक चुनावमा पनि आफैभित्रबाट धोका खानेछ ।
